Fimm stjörnu hótel Bláa lónsins , sem ber heitið The Retreat , sem útleggja mætti á íslensku sem Athvarfið , var valið besta hótel heims árið 2019 af lesendum National Geographic Traveller . Fékk hótelið verðlaunin í flokki áfangastaða , en tímaritið valdi einnig Titanic hótelið í Belfast til verðlauna í flokki hvíldardvalar í heimalandinu , Bretlandi . Þetta er í fimmta sinn sem verðlaunin eru veitt en þúsundir lesenda tímaritsins um allan heim kusu . Lesendurnir völdu meðal annars besta ferðamannastaðinn , bestu upplifunina og besta áfangastað fjölskyldunnar . National Geographic Traveller er eitt virtasta ferðatímarit heims sem kemur út í um 20 löndum og hefur milljónir lesenda . Tímaritið hefur verið gefið út frá árinu 1984 og er afsprengi National Geographic tímaritsins sem hefur komið út frá árinu 1888 . Tímaritin eru nú bæði hluti af Disney-útgáfurisanum . The Retreat Bláa Lónsins hefur hlotið á þriðja tug alþjóðlegra verðlauna frá því að það opnaði á páskadag í fyrra þar á meðal hin þekktu Red Dot-hönnunarverðlaun sem það hlaut í sumar . Meðal annarra áfangastaða sem hlutu verðlaun ferðaútgáfu náttúru - og landfræðitímaritsins fræga er Suðurskautslandið sem svæði sem vert er að fylgjast með , Ítalía sem algert uppáhalds áfangastaður , Sjávarlíffræðisafnið í London sem nýtt þjóðargersemi , gönguskíði á Fuxi fjalli í Kína í flokki fjarlægra áfangastaða og svo má lengi telja .